види, че основните приходи на групата все още се генерират в Европа (над 30 %). Поради това тези препродажби на АН, закупен от Русия от дружествата от групата, не са могли да облагодетелстват този производител от Съюза в неговото представяне на световните експортни пазари и да нанесат вреда на земеделските стопани от Съюза. Поради това твърдението беше отхвърлено.
 (310)
 След това RFPA заяви, че тези препродажби са били дългосрочен ангажимент за действие като дистрибутор на руски АН на експортни пазари извън Европейския съюз и следователно са намалили значително риска от пренасочване на износа след прекратяване на антидъмпинговите мерки. Този дългосрочен ангажимент е довел до блокиране на обеми на руския АН извън пазара на ЕС и следва да се разглежда като доказателство за липсата на вероятност за повторно възникване на вредата, ако се допусне срокът на действие на антидъмпинговите мерки да изтече.
 (311)
 Комисията отбеляза, че поведението на групата, към която принадлежи производителят от Съюза, не отразява поведението на руските производители износители, ако срокът на действие на антидъмпинговите мерки изтече, тъй като те са независими икономически оператори. Например други капацитети от този или други производители износители могат да бъдат (пре)насочени към Съюза, ако се допусне срокът на действие на мерките да изтече. Освен това споразуменията, сключени в контекста на приложимите антидъмпингови мита в Съюза, биха могли да бъдат предоговорени, ако се допусне срокът на действие на мерките да изтече и ако на руските производители на АН се предостави по-привлекателен пазар. Следователно това твърдение се отхвърли.
 (312)
 Освен това RFPA заяви, че увеличеното потребление на АН на руския вътрешен пазар и съществуващите дистрибуторски мрежи на руски производители на АН извън ЕС, са послужили като доказателство за липса на вероятност за повторно възникване на вредата, в случай че се допусне срокът на действие на мерките да изтече.
 (313)
 В анализа на потреблението на АН на вътрешния пазар на Русия в съображения 130—134 по-горе се посочи заключението, че не е гарантирано увеличение. Освен това съществуващите дистрибуторски мрежи в други трети държави не възпрепятстват износителите да използват съществуващите дистрибуторски мрежи или да създават нови такива на пазара на Съюза. Следователно това твърдение се отхвърли.
 (314)
 Един оказал съдействие производител износител заяви, че производственият капацитет в Русия е използван напълно. Поради това не е било възможно значително да се увеличи производството на амониев нитрат и неговия износ за ЕС. Търсенето на амониев нитрат се е увеличило значително в световен мащаб и ще продължи да се увеличава. Търсенето на торове в регионите на Латинска Америка и Азия и Тихоокеанския басейн (APAC) стимулира растежа на пазара на амониев нитрат поради разширяването на земеделските земи в тези страни. Търсенето на амониев нитрат също нараства в Русия. В същото време ръстът на пазара за търсене в ЕС е по-бавен в сравнение с други региони. Поради това, ако се допусне срокът на действие на мерките да изтече, няма да има значително увеличение на вноса на амониев нитрат от Русия.
 (315)
 С оглед на размера на пазара на Съюза, географската близост, цените, установеното вероятно подбиване на цените, както и факта, че някои